טל איילה

טל איילה (נולד ב-12 בפברואר 1989) הוא כדורגלן ישראלי המשחק בעמדת הקשר במכבי עירוני קריית מלאכי.

קריירה
איילה נולד באתיופיה וכשהיה בן שנתיים עלתה משפחתו לישראל. תחילה גר ביקנעם עילית ולאחר מכן עברה המשפחה לבת ים. כשהיה בן שמונה החל לשחק כדורגל במחלקת הנוער של הפועל תל אביב, וב-6 במרץ 2007 ערך את הופעת הבכורה שלו בקבוצה הבוגרת של המועדון, כשנכנס כמחליף בפתיחת המחצית השנייה במשחק מול מכבי פתח תקווה במסגרת גביע הטוטו. במקביל המשיך לשחק בקבוצת הנוער, ובעונת 2008/2009 ערך שתי הופעות נוספות בגביע הטוטו. בינואר 2010 הושאל למכבי עירוני בת ים מליגה א'. בספטמבר 2010 הושאל להפועל נחלת יהודה מליגה א', במדיה כבש את שערו הראשון בקריירה, אך כעבור שלושה חודשים עבר לקבוצת מכבי השקמה/רמת חן, במדיה שיחק עונה וחצי בליגה א' וכבש עשרה שערים ב-38 הופעות. בהמשך הושאל איילה לבית"ר כפר סבא, במדיה כבש חמישה שערים ב-34 הופעות בליגה א'.

בקיץ  הרשים את הצוות המקצועי של הפועל רמת גן וחתם בשורות המועדון, אך נעצר על ידי המשטרה הצבאית באשמת עריקות משירות צבאי. איילה נידון לתשעה חודשי מאסר, אך שוחרר לאחר שריצה שישה מהם עקב התנהגות טובה. לאחר שיצא מהכלא חזר לשחק בשורות הפועל מרמורק עד לסיום העונה. בקיץ  חתם בעירוני קריית גת מהליגה הלאומית. בקריית גת הפך לשחקן מוביל בעונה בה סיימה הקבוצה בחלק העליון של הטבלה. בקיץ  הצטרף למכבי נתניה. ב-22 באוגוסט 2015 ערך את הופעת הבכורה שלו בליגת העל, כשפתח בהרכב הקבוצה במשחק מול מכבי פתח תקווה. בינואר  חתם בהפועל כפר סבא. ב-14 במאי 2016 כבש את שער הבכורה שלו בליגת העל, בתיקו 1–1 מול קבוצתו הקודמת מכבי נתניה. איילה המשיך בהפועל כפר סבא גם בעונה שלאחר מכן, בה כבש שני שערים ב-27 הופעות, ובסופה ירד עם הקבוצה לליגה הלאומית.

ב-15 ביוני 2017 חתם לעונה אחת בהפועל אשקלון. במחזור הפתיחה של עונת 2017/2018 כבש את שערו הראשון במועדון, בהפסד 1–3 להפועל חיפה, ובסך הכל כבש שלושה שערים בעונה זו, אשר בסופה ירדה הקבוצה לליגה הלאומית. ב-3 ביוני 2018 חתם לשנתיים הפועל רעננה.

ב-4 בפברואר 2019 חתם בהפועל רמת גן מהליגה הלאומית.

ב-12 באוגוסט 2019 חתם במכבי יבנה מליגה א'. 

ב-13 בינואר 2020 חתם בבית"ר נורדיה ירושלים עד לסוף העונה.

ב-8 בנובמבר 2020 חתם בהפועל אשדוד, עמה עלה לליגה הלאומית בסיום העונה.

ב-8 באוגוסט 2021 הצטרף למ.ס. דימונה. בדצמבר  חתם בצעירי טייבה מהמחוז הצפוני.

באוקטובר  חזר לליגה הלאומית וחתם במכבי יפו. ב-24 בינואר 2023 חתם בהפועל כפר שלם.

ב-3 באוגוסט 2023 חתם במכבי עירוני קריית מלאכי.

קישורים חיצוניים

הערות שוליים

כדורגלנים ישראלים
קשרי כדורגל ישראלים
בת ים: כדורגלנים
כדורגלני הפועל תל אביב
כדורגלני מכבי עירוני בת ים
כדורגלני מכבי השקמה רמת חן
כדורגלני בית"ר כפר סבא
כדורגלני הפועל מרמורק
כדורגלני מכבי קריית גת
כדורגלני מכבי נתניה
כדורגלני הפועל כפר סבא
כדורגלני הפועל אשקלון
כדורגלני הפועל רעננה
כדורגלני הפועל רמת גן
כדורגלני מכבי יבנה
כדורגלני בית"ר נורדיה ירושלים
כדורגלני הפועל אשדוד
כדורגלני מכבי יפו
ישראלים ילידי אתיופיה
עולים בשנות ה-1990
ישראלים שנולדו ב-1989